proxectonos/corpus_dominio_legal_administrativo_tmp huggingface dataset:
RESOLUCIÓN do 3 de xuño de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores de Caión, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 05/07/2004

Examinada a adaptación dos estatutos da Confraría de Pescadores de Caión ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 21 de maio de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores de Caión, que consta de 94 artigos, unha disposición adicional, unha derrogatoria, e unha derradeira (63 páxinas), inscribila no Rexistro de Confrarías e das súas federacións no folio 62 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 3 de xuño de 2004.
Rosa Mª Quintana Carballo
Directora xeral de Innovación e Desenvolvemento Pesqueiro
RESOLUCIÓN do 21 de xuño de 2004 da corrección de erros na do 15 de maio de 2003 pola que se fai pública a delegación de competencias.
UNIVERSIDADE DE VIGO — III. OUTRAS DISPOSICIÓNS — 05/07/2004

Detectados erros na publicación da Resolución do 15 de maio de 2003 (DOG nº 99, do 23 de maio) da Universidade de Vigo, pola que se fai pública a delegación de competencias
DISPOÑO:
1º Facer correccións no número I. «Delegación a favor da secretaría xeral e dos vicerreitores».
-No punto 8) «Deléganse no vicerreitor de titulacións, posgrao e formación permanente as seguintes competencias».
2º Suprimir o punto 8 c).
3º No número I. Engadir un novo punto:
9.bis. Delégase a favor do Comisionado para o espazo europeo de educación superior a competencia de harmonización das ensinanzas para a converxencia no espazo europeo de educación superior.
Vigo, 21 de xuño de 2004.
Domingo Docampo Amoedo
Reitor da Universidade de Vigo
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 30 de xuño de 2004 pola que se determinan os servizos mínimos que hai que manter durante a folga convocada na empresa Viguesa de Transportes, S.L.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 05/07/2004

Ante a convocatoria de folga presentada na empresa Viguesa de Transportes, S.L. que terá lugar entre as 0.00 horas e as 24.00 horas dos días 5, 8, 12, 15 de xullo e, a partir do 19 de xullo, de forma indefinida todos os luns, mércores e venres do presente ano 2004, procede que, de conformidade co que establece o artigo 3 do Decreto 155/1988, do 9 de xuño, esta consellería determine os servizos mínimos que permitan, en consonancia co que establece o artigo 28.2º da nosa Constitución compaxinar o exercicio lexítimo do dereito á folga dos traballadores co mantemento dos servizos esenciais á Comunidade.
Na súa virtude, e de conformidade co que establece o Decreto 61/1985, do 18 de abril e o Decreto 155/1988, do 9 de xuño.
DISPOÑO:
Artigo 1º
Os servizos mínimos que se deberán manter durante a folga convocada na empresa Viguesa de Transportes, S.L. serán os seguintes:
a) Servizos concesionais.
Concesión: V-2115; XG-182.
Concesionario: Viguesa de Transportes S.L.
* Negros-Vigo (Bouzas).
Saídas de Negros: 6.45 horas.
Saídas de Vigo (Bouzas): 19.15 horas.
b) Servizos regulares de uso especial para transporte de obreiros.
Todos os servizos nas expedicións anteirores ás 9.00 horas garantindo o retorno despois das 18.00 horas.
c) Servizos regulares de uso especial para transporte de escolares e estudantes.
Deberanse manter todos os servizos de escolares e estudantes nas expedicións normalmente establecidas de luns a venres lectivos.
Artigo 2º
O incumprimento da obrigación de atender os servizos mínimos fixados nesta orde, será sancionado de conformidade coa lexislación vixente.
Artigo 3º
O disposto nesta orde non suporá ningunha limitación dos dereitos que a normativa reguladora da folga lle recoñece aos traballadores.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de xuño de 2004.
Alberto Núñez Feijoo
Conselleiro de Política Territorial,
Obras Públicas e Vivenda
CORRECCIÓN de erros.-Orde do 24 de maio de 2004 pola que se modifica a oferta de ciclos formativos, por ciclo completo, en centros públicos da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/07/2004

Advertidos erros no texto da citada orde, publicada no DOG nº 104, do 1 de xuño, compre efectuar a oportuna corrección:
1. Engadir na orde o seguinte punto:
Cuarto: Estas ensinanzas están cofinanciadas, polo fondo social europeo, nun 65% para gastos de funcionamento e de profesorado.
2. Engadir no anexo I a seguinte fila:
Concello: Valga.
Código: 36030362.
Centro: IES Valga.
Código: CS10001.
Ciclo: CS Construccións metálicas.
CORRECCIÓN de erros.-Orde do 24 de maio de 2004 pola que se modifica a oferta modular de ciclos formativos, polo réxime de persoas adultas, en centros públicos da Comunidade Autónoma de Galicia para o curso 2004-2005.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/07/2004

Advertidos erros no texto da citada orde, publicada no DOG número 104, do 1 de xuño, cómpre efectuar a oportuna corrección:
1. Engadir na orde o seguinte punto:
Terceiro.-Estas ensinanzas están cofinanciadas polo Fondo Social Europeo nun 65%, para gastos de funcionamento e de profesorado.
2. Engadir no anexo I o seguinte:
-No concello da Coruña, no centro IES Urbano Lugrís, os módulos seguintes:
Electrónica xeral.
Equipos de son.
Administración, xestión e comercialización na pequena empresa.
Relacións no equipo de traballo.
Formación e orientación laboral.
-No concello da Illa de Arousa, IGAFA, o módulo de:
Administración, xestión e comercialización na pequena empresa.
3. Na páxina nº 7.749 onde di: «ZS18004», debe dicir: «ZS18006».
ORDE do 14 de xuño de 2004 pola que se modifica a Orde do 21 de abril de 2004 pola que se modifica a Orde do 21 de setembro de 2000, pola que se establecen as bases e condicións e se regula o procedemento de concesión de axudas para a promoción, fomento da calidade e busca de novas saídas comerciais dos produtos da pesca, o marisqueo e a acuicultura, e se particulariza para o exercicio 2004 o devandito procedemento.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 05/07/2004

A Orde do 21 de abril de 2004, establece no seu artigo 4 as aplicacións orzamentarias, con cargo ás cales se outorgarán estas axudas así como as contías máximas de cada unha delas.
Non obstante, e debido a unha posterior modificación do crédito inicial, é necesario modificar o
artigo anterior no sentido de ampliar as contías correspondentes de cada aplicación orzamentaria.
Por todo o exposto e no uso das facultades que me foron conferidas,
DISPOÑO:
Artigo 1º
As aplicacións orzamentarias 12.03.770.0, 770.1 e 12.03.780.0 do programa 721B (apoio á empresa industrial e de servizos) dos orzamentos xerais da Comunidade Autónoma de Galicia para 2004, vense incrementados nas seguintes contías: 20.085,05 A (770.0), 48.834 A (770.1) e 27.345,19 A (780.0), quedando redactado o artigo como segue:
Artigo 4º
Para o exercicio orzamentario 2004 as axudas ao abeiro da referida Orde do 21 de setembro de 2000, modificada pola Orde do 28 de outubro de 2000 e
pola presente orde outorgaranse con cargo ás aplicacións orzamentarias seguintes: 12.03.770.0, 770.1 e 12.03.780.0 do programa 721B (apoio á empresa industrial e de servizos) dos orzamentos xerais da Comunidade Autónoma de Galicia para 2004, aprobados por Lei 8/2003, do 23 de decembro, ata un importe máximo de 64.297,05 A (770.0), 93.045 A (770.1) e 115.768,19 A (780.0).
O prazo de presentación de solicitudes será de corenta (40) días naturais contados a partir da publicación desta orde no Diario Oficial de Galicia.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de xuño de 2004.
Enrique César López Veiga
Conselleiro de Pesca e Asuntos Marítimos
ORDE do 16 de xuño de 2004 pola que se autoriza o desdobramento do Colexio de Educación Infantil e Primaria do Graxal do concello de Cambre (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/07/2004

Segundo o disposto no artigo 31 do Estatuto de Autonomía de Galicia, é competencia da Comunidade Autónoma de Galicia a regulamentación e administración do ensino en toda a súa extensión, niveis e graos, modalidades e especialidades e, de acordo co artigo 1 do Decreto 454/2003, do 26 de decembro (DOG do 19 de xaneiro), a Consellería de Educación e Ordenación Universitaria é o órgano da administración ao que lle corresponde estas competencias.
Os estudos de planificación levados a cabo aconsellan o desdobramento do Colexio de Educación Infantil e Primaria do Graxal, atendendo así a pretensión da comunidade educativa deste centro e da propia corporación municipal, constituíndo dous centros independentes.
Vistos a Lei orgánica 10/2002, do 23 de decembro, de calidade da educación, a Lei orgánica 1/1990, do 3 de outubro, de ordenación xeral do sistema educativo, o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas de réximen xeral.
Polo anteriormente exposto, esta consellería
DISPÓN:
Único.-Autorizar o desdobramento do actual Colexio de Educación Infantil e Primaria do Graxal do concello de Cambre constituíndo dous centros independentes, segundo os datos que figuran no anexo.
Disposicións derradeiras
Primeira.-Facúltanse a Dirección Xeral de Persoal e a Dirección Xeral de Centros e Ordenación Educativa para ditar as instrucións necesarias para o desenvolvemento desta orde.
Segunda.-A presente orde entrará en vigor o día seguinte ao da súa públicación no Diario Oficial de Galicia.
Santiago de Compostela, 16 de xuño de 2004.
Celso Currás Fernández
Conselleiro de Educación e Ordenación Universitaria
ANEXO
Nome do centro: Colexio de Educación Infantil e Primaria do Graxal.
Código: 15023053.
Localidade: O Temple.
Enderezo: Rúa dos Templarios, 1.
Concello: Cambre.
Provincia: A Coruña.
Unidades: 6 de educación infantil e 12 de educación primaria.
Postos de traballo.
EI
EP
FI
FF
EM
EF
PT
AL
TOTAL
7
10
2
1
1
2
1
1
25
Nome do centro: Colexio de Educación Infantil e Primaria do Graxal II.
Código: 15032426.
Localidade: O Temple.
Enderezo: Rúa Francisco Rodríguez, nº 6.
Concello: Cambre.
Provincia: A Coruña.
Unidades: 3 de educación infantil e 6 de educación primaria.
Postos de traballo.
EI
EP
FI
FF
EM
EF
PT
AL
TOTAL
3
4
1
1
1
1
1
0
12
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 30 de xuño de 2004 pola que se convocan unhas xornadas de estudo sobre a reforma da xustiza penal.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/07/2004

Dentro do Plan de actividades da EGAP para 2004, e conforme as funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse en colaboración coa Universidade da Coruña unhas xornadas de estudo sobre a reforma da xustiza penal, convocatoria que se desenvolverá conforme as seguintes bases:
Primeira.-Obxectivos.
Coñecemento e debate sobre a reforma da xustiza penal.
Segunda.-Contido.
Trataranse estes temas:
-A fase de investigación do procedemento penal.
-As medidas cautelares persoal y reais no proceso penal.
-A fase de plenario ou xuízo oral.
-Os recursos no proceso penal.
-Procedementos penais ordinario e especiais.
-A execución penal.
Terceira.-Destinatarios.
Interesados en xeral.
Cuarta.-Desenvolvemento.
Horario: das 10.00 ás 14.00 e das 17.00 ás 19.00 horas.
Lugar e data: as xornadas convocadas desenvolveranse na Facultade de Dereito da Universidade da Coruña, os días 21 e 22 de xullo de 2004.
Quinta.-Inscrición.
Prazo: remata o martes día 20 de xullo de 2004.
Tramitación de solicitudes: as solicitudes irán dirixidas ao director da Escola Galega de Administración Pública, segundo o modelo que figura como anexo a esta convocatoria, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
Nº de prazas: limitado á capacidade do local.
Inscrición fóra de prazo: só se admitirán de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando por teléfono, o día 27 de febreiro, das 8.30 ás 14.30 horas, aos seguintes números: 981 54 62 57 ou 981 54 62 56.
Sexta.-Modificacións.
A EGAP reserva para si a facultade de interpretar e de resolver as incidencias que puidesen xurdir no desenvolvemento das xornadas, así como a de cancelalas se o escaso número de solicitudes non xustificase a súa realización.
Sétima.-Certificado de asistencia.
Entregaráselles ao remate destas xornadas a aquelas persoas inscritas que concorresen asiduamente a elas, cando a súa asistencia sexa igual ou superior ao 85% das horas lectivas programadas, e expresarase, neste documento, a natureza da actividade e as datas da súa realización.
Santiago de Compostela, 30 de xuño de 2004.
Domingo Bello Janeiro
Director da Escola Galega de Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 145/2004, do 25 de xuño, polo que se aproba o escudo do Concello de Melón (Ourense).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 09/07/2004

O Concello de Melón considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa definitiva aprobación do mesmo.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma Galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintecinco de xuño de dous mil catro,
DISPOÑO:
Artigo único.-Aprobar o escudo do Concello de Melón, que figura como anexo, organizado do seguinte xeito: de azur (azul), un báculo de ouro (amarelo), franqueado de dúas cruces floronadas do mesmo e resaltado na punta de ondas de prata (branco); brochante, sobre o todo, unha banda xadrezada en dúas ordes de prata (branco) e gules (vermello). Ao timbre, coroa real pechada.
Santiago de Compostela, vinte e cinco de xuño de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
ANEXO
DECRETO 146/2004, do 25 de xuño, polo que se aproba a bandeira do Concello de Melón (Ourense).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 09/07/2004

O Concello de Melón considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica, para a súa definitiva aprobación.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Herálidca da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte e cinco de xuño de dous mil catro.
DISPOÑO:
Artigo único.-Aprobar a bandeira do Concello de Melón, que figura como anexo, organizada do seguinte xeito: sobre o pano azul, o báculo amarelo, flanqueado de dúas cruces floronadas del; terciado á asta con xadrezado en dúas ordes de branco e vermello.
Santiago de Compostela, vinte e cinco de xuño de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
ANEXO
RESOLUCIÓN do 2 de xullo de 2004 pola que se dá publicidade ao acordo do tribunal encargado de avaliar as probas para a obtención da capacitación profesional para o exercicio da actividade de transporte por estrada, axencia de transportes, transitario e almacenista-distribuidor, convocadas por resolución da Dirección Xeral de Transportes de data 2 de xaneiro de 2004, e se elevan a definitivas as relacións provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/07/2004

Publicadas o 27 de maio de 2004 as relacións provisionais de aprobados correspondentes ás probas de constatación profesional para a actividade de transportista por estrada, axencia de transportes, transitario e almacenista-distribuidor, convocadas por Resolución de 2 de xaneiro de 2004, transcorrido o prazo establecido para presentar as correspondentes reclamacións, e unha vez examinadas estas, este tribunal,
ACORDA:
Primero.-Elevar a definitivas as relacións provisionais de aprobados.
Segundo.-Expoñer as devanditas relacións nos lugares establecidos para o efecto en resolución de convocatoria.
Tercero.-Que se publique o presente acordo no Diario Oficial de Galicia.
Contra esta resolución pode interpoñerse recurso de alzada ante o director xeral de Transportes (CPTOP y V), da Xunta de Galicia, no prazo dun mes contado a partir do día seguinte ao da publicación no Diario Oficial de Galicia do presente acordo. Transcorridos tres meses dende a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 2 de xullo de 2004.
David González Coalla
Presidente do tribunal
DECRETO 143/2004, do 25 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da modificación do enlace desde a estrada N-634 coa variante de Vilalba. (Clave LU/03/093.06).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/07/2004

Con data do 8 de xuño de 2004, o director xeral de Obras Públicas, por delegación do conselleiro
de Política Territorial, Obras Públicas e Vivenda, aprobou o proxecto de construción da modificación do enlace desde a estrada N-634 coa variante de Vilalba, clave LU/03/093.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, xa que, ao rematarse as obras da variante de Vilalba se incrementará notablemente o número de vehículos pesados que, debido á súa lonxitude e o pequeno raio de xiro que ten o actual enlace, invadirían o carril esquerdo, con risco de accidentes como os ocorridos ata o de agora no dito enlace.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día vinte e cinco de xuño de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da modificación do enlace desde a estrada N-634 coa variante de Vilalba, clave LU/03/093.06.
Santiago de Compostela, vinte e cinco de xuño de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
DECRETO 142/2004, do 25 de xuño, polo que se afectan ao dominio público as parcelas sobrantes de concentración parcelaria, número 501 da zona de Balonga (Pol-Lugo) e número 92 da zona de Olas (Mesía-A Coruña), para servizos de medio ambiente.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/07/2004

A Consellería de Medio Ambiente solicitou a incoación de expediente de afectación de dúas parcelas sobrantes nº 501 e 92 das zonas de concentración parcelaria de Balonga (Pol-Lugo) e Olas (Mesía-A Coruña), respectivamente, baseándose na necesidade de instalar nelas estacións metereolóxicas de observación e predición do tempo.
A titularidade dos predios correspóndelle á Comunidade Autónoma de Galicia segundo se deriva das respectivas actas de reorganización da propiedade das zonas de concentración parcelaria afectadas, con base no artigo 31 da Lei 10/1985 de concentración parcelaria de Galicia.
A Consellería de Política Agroalimentaria e Desenvolvemento Rural, de acordo co disposto na Lei 10/1985, emitiu informe favorable sobre a solicitude, ao non atopar inconveniente para a instalación das estacións metereolóxicas requiridas nas parcelas sobrantes de concentración.
Á vista do disposto nos artigos 9 da Lei 3/1985, do 12 de abril, do patrimonio da Comunidade Autó
noma de Galicia e 10 e seguintes do Decreto 50/1989, do 9 de marzo, polo que se aproba o seu regulamento, a afectación expresa de bens patrimoniais require resolución do Consello da Xunta de Galicia que adoptará a forma de decreto, logo da instrución do correspondente expediente pola Secretaría Xeral e do Patrimonio.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día vinte e cinco de xuño de dous mil catro,
DISPOÑO:
Artigo 1º
Aféctanse ao dominio público da Comunidade Autónoma de Galicia os seguintes bens inmobles:
1. Predio sobrante nº 501 da zona de concentración parcelaria da parroquia de Balonga, municipio de Pol (Lugo), situado no lugar de Valín das Trabes, que ten unha superficie de 4.720 m. Linda: norte, camiño público; sur, camiño; leste, con Serafín Cortón Huerta (299); e oeste, camiño.
2. Predio sobrante nº 92 da zona de concentración parcelaria da parroquia de Olas, municipio de Mesía (A Coruña), situado no lugar de Revolta, que ten unha superficie de 2.299 m. Estrema: norte, camiño; sur, María del Carmen Sánchez Quindimil (91); leste, camiño que a separa de Víctor Martínez Calviño (93), de María Alicia Rodríguez Sanjurjo (94) e doutros propietarios (predios nº 95 e 96); e oeste, camiño.
Artigo 2º
Os inmobles serán destinados á instalación de estacións metereolóxicas para a mellora do servizo de observación e predición do tempo, quedando adscritos á Consellería de Medio Ambiente.
Santiago de Compostela, vinte e cinco de xuño de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 23 de xuño de 2004 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 07/07/2004

Os comités éticos de investigación clínica son os encargados de informar todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996, e os seus membros serán nomeados por orde da Consellería de Sanidade e Servizos Sociais.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Produtos Sanitarios do Servizo Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 23 de xuño de 2004.
José María Hernández Cochón
Conselleiro de Sanidade
ANEXO
Novo membro do CEIC de Galicia:
-Asunción Verdejo González.
(Farmacóloga clínica da Xerencia de Atención Primaria de Vigo).
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 23 de xuño de 2004 pola que se dispón o cesamento de membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 07/07/2004

Os comités éticos de investigación clínica son os encargados de informar todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Produtos Sanitarios do Servizo Galego de Saúde,
DISPOÑO:
Artigo único.-O cesamento, por petición propia, como membro do Comité Ético de Investigación Clínica de Galicia, creado pola Orde do 11 de xullo de 1996, da persoa que se relaciona no anexo.
Santiago de Compostela, 23 de xuño de 2004.
José Mª Hernández Cochón
Conselleiro de Sanidade
ANEXO
Persoa que cesa como membro do CEIC de Galicia:
-Joaquina Sevillano Castaño.
ORDE do 14 de xuño de 2004 pola que se lle autoriza a ampliación dunha unidade de educación infantil ao centro privado Padres Escolapios de Monforte de Lemos (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/07/2004

Examinado o expediente presentado polo centro privado Padres Escolapios de Monforte de Lemos (Lugo), no que solicita a ampliación dunha unidade de educación infantil.
Tendo en conta que o expediente foi tramitado pola delegación provincial da Consellería de Educación e Ordenación Universitaria de Lugo, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar a ampliación dunha unidade de educación infantil ao centro privado Padres Escolapios de Monforte de Lemos (Lugo), segundo os datos que se relacionan no anexo desta orde, facendo constar que, para a súa posta en funcionamento, a delegación provincial da Consellería de Educación e Ordenación Universitaria, logo do informe da inspección educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo
no prazo de dous meses perante o Tribunal Superior de Xustiza de Galicia.
Santiago de Compostela, 14 de xuño de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: Monforte de Lemos.
Localidade: Monforte de Lemos.
Enderezo: Campo de la Compañía, nº 50.
Denominación: centro privado Padres Escolapios.
Titular: orde de religiosos escolapios.
Código do centro: 27007223.
Nivel: educación infantil.
Unidades de que constaba: 4.
Unidades novas autorizadas: 1.
Composición resultante:
a) Centro de educación infantil: 5 unidades.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
d) Centro de educación especial: 1 unidade (psíquicos).
ORDE do 11 de xuño de 2004 pola que se autoriza o cambio de titularidade e de denominación do centro privado San Roque de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/07/2004

Examinado o expediente que presenta o centro privado San Roque de Vigo (Pontevedra), código 36011609, no que solicita o cambio de titularidade e de denominación do devandito centro.
Resultando que mediante certificación catastral se acredita que a titularidade do centro privado San Roque de Vigo corresponde a Caixa de Aforros de Vigo, Ourense e Pontevedra.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro (BOE do 24 de decembro), de calidade da educación; o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorre no expediente os requisitos exixidos nas disposicións vixentes para poder acceder ao solicitado.
Esta consellería, por proposta da Dirección Xeral de Centros e Ordenación Educativa
DISPÓN:
Primeiro.-Autorizar o cambio de titularidade do centro privado San Roque de Vigo (Pontevedra) a favor de Caixa de Aforros de Vigo, Ourense e Pontevedra, con todos os dereitos e obrigas contraídas polo cesionista Caja de Ahorros Municipal de Vigo, sen prexuízo das responsabilidades que poidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Segundo.-Autorizar o cambio de denominación do centro privado San Roque do concello de Vigo pasando a denominarse centro privado Colegio Hogar Caixanova.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación
da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 11 de xuño de 2004.
Celso Currás Fernández
Conselleiro de Educación e Ordenación Universitaria
ORDE do 16 de xuño de 2004 pola que se amplía o importe global máximo para a concesión de axudas a investimentos no ámbito da acuicultura para o exercicio 2004, publicada por Orde do 4 de decembro de 2003.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 23/06/2004

A Orde do 4 de decembro de 2003 pola que se establece o prazo para a presentación de solicitudes de axudas a investimentos no ámbito da acuicultura para o exercicio 2004 e se particulariza o seu importe global máximo, tramitada como expediente anticipado de gasto, dispón no seu artigo 2 que as axudas a que se refire se outorgarán con cargo á aplicación orzamentaria 12.02.721B.771.1 do proxecto de Lei de orzamentos da Comunidade Autónoma de Galicia para 2004 ata un importe máximo de 4.439.609,50 euros.
Con motivo dunha posterior incorporación de créditos resultou ampliada a dotación da aplicación orzamentaria destinada á citada finalidade, o que permitirá achegar as axudas a un maior número de beneficiarios.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía máxima das axudas que se concedan no exercicio 2004 ao abeiro da Orde do 26 de xullo de 2000 pola que se establecen as bases reguladoras aplicables á concesión de axudas a investimentos no ámbito da acuicultura (DOG nº 150, do 3 de agosto), modificada polas ordes do 1 de decembro de 2000 (DOG nº 49, do 9 de marzo de 2001) e do 26 de novembro de 2002 (DOG nº 231, do 29 de novembro), na cantidade de 2.307.354,10 A con cargo á aplicación orzamentaria 12.02.721B.771.1, que figura dotada nos orzamentos xerais da Comunidade Autónoma de Galicia para 2004.
Segundo.-Esta modificación non afecta o prazo establecido na Orde do 4 de decembro de 2003 para a presentación de solicitudes.
Disposición derradeira
Esta orde entrará en vigor o mesmo día da súa publicación no DOG.
Santiago de Compostela, 16 de xuño de 2004.
Enrique César López Veiga
Conselleiro de Pesca e Asuntos Marítimos
ORDE do 24 de maio de 2004 pola que se autoriza o cambio de denominación do centro privado Leus do concello de Carballo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/06/2004

Examinado o expediente que presenta a titularidade do centro privado Leus do concello de Carballo (A Coruña), código 15002566, en que solicita o cambio de denominación do devandito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que se remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, de 23 de decembro (BOE do 24 de decembro), de calidade da educación; o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos exixidos nas disposicións vixentes para poder acceder ao solicitado.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizarlle o cambio de denominación do centro privado Leus do concello de Carballo, que pasa a denominarse centro privado Artai.
O cambio de denominación non afectará o réxime de funcionamento do centro.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 24 de maio de 2004.
Celso Currás Fernández
Conselleiro de Educación e Ordenación
Universitaria
RESOLUCIÓN do 20 de maio de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do calendario laboral para o ano 2004 do convenio colectivo da empresa Maviva, S.A.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 23/06/2004

Vista a acta de aprobación do calendario laboral para o ano 2004 do convenio colectivo da empresa Maviva, S.A., con nº de código 3603262, que tivo entrada no rexistro único do edificio administrativo da Xunta de Galicia en Vigo o día 26-4-2004, subscrito en representación da parte económica pola representación da empresa, e da parte social, polo comité de empresa, con data do 26-3-2004. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22
de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación
ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 20 de maio de 2004.
Joaquín Macías Sánchez
Delegado provincial de Pontevedra
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 17 de xuño de 2004 pola que se modifica a Orde do 16 de decembro de 2003 pola que se desenvolve o Decreto 239/2002, do 27 de xuño, e se regulan en réxime de concorrencia competitiva as axudas para reparación de edificios de vivendas de protección oficial de promoción pública.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 24/06/2004

Tendo en conta a necesidade de ampliar os importes previstos na Orde do 16 de decembro de 2003 para financiar as axudas para reparación de edificios de vivendas de protección oficial de promoción pública, debido ao volume das solicitudes presentadas e a que as comunidades de propietarios solicitantes que acadarían unha maior puntuación segundo o baremo consumirían case na súa totalidade o importe dispoñible, quedando fóra outras de menor puntuación respecto das que unicamente se podería subvencionar unha actuación parcial, cando o máis axeitado sería proceder á execución integral das obras de reparación para as que solicitan axudas e, en virtude do anterior,
DISPOÑO:
Artigo único.-Modifícase o paragrafo 1º do artigo 8 da Orde do 16 de decembro de 2003, que queda redactado nos seguintes termos:
Estas axudas financiaranse con cargo á aplicación orzamentaria 06.60.331A.781.30 dos orzamentos xerais da Comunidade Autónoma de Galicia destinándose para tal fin 1.493.232 A no ano 2004 e 3.591.000 A no ano 2005.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de xuño de 2004.
Alberto Núñez Feijoo
Conselleiro de Política Territorial, Obras Públicas
e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 28 de maio de 2004 pola que se autoriza a posta en funcionamento do conservatorio profesional de música de Redondela (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/06/2004

O conservatorio profesional de música de Redondela vén impartindo as ensinanzas de grao elemental e medio de música, con carácter provisional, en virtude do disposto na disposición transitoria sétima do Real decreto 389/1992, do 15 de abril, (BOE do 28 de abril).
Realizadas polo Concello de Redondela as obras necesarias para adaptar as instalacións aos requisitos mínimos previstos no artigo 15.1º do Real decreto 389/1992, do 15 de abril (Boletín Oficial del Estado do 28 de abril), creáse o dito conservatorio polo Decreto 88/2004, do 29 de abril (DOG do 12 de maio).
Polo anteriormente exposto esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Autorizar a posta en funcionamento do conservatorio profesional de música de Redondela segundo os datos que figuran no anexo a esta orde.
Segundo.-Facúltanse as direccións xerais de Centros e Ordenación Educativa e a de Formación Profesional e Ensinanzas Especiais para ditar as medidas necesarias para o desenvolvemento desta orde.
Santiago de Compostela, 28 de maio de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Redondela.
Localidade: Redondela.
Enderezo: Alfonso XII, 2.
Código: 36024291.
Titular: Concello de Redondela.
Denominación: conservatorio profesional de música de Redondela.
Postos escolares autorizados: 80 de grao elemental e 180 de grao medio.
DECRETO 129/2004, do 10 de xuño, polo que se aproba a agrupación voluntaria dos concellos de Lobeira e Muíños, da provincia de Ourense, para o sostemento en común da praza de secretaría-intervención.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 24/06/2004

Os concellos de Lobeira e Muíños, en sesións plenarias celebradas os días vinte e cinco e vinte e sete de febreiro de dous mil catro, acordaron aprobar
definitivamente a agrupación dos ditos concellos para o sostemento en común da praza de secretaría-intervención e elevar o expediente á Xunta de Galicia para a súa aprobación.
Desde o ano mil novecentos noventa e nove, a praza de secretaría-intervención do Concello de Lobeira vena desempeñando, en réxime de acumulación, o titular da Secretaría do Concello de Muíños.
Neste tempo, constatouse que é posible que os dous concellos funcionen con regularidade e normalidade sen que os servizos se resintan na súa actividade cotiá.
Así mesmo, ambos os dous concellos encóntranse nunha constante e permanente perda de habitantes, o que provoca, ademais dunha regresión demográfica de graves consecuencias, unha diminución da súa capacidade financeira, ao ser a poboación un elemento básico para participar nos ingresos procedentes das administracións públicas.
Do mesmo xeito, o cadro de persoal atópase sobredimensionado nos dous concellos e de case imposible racionalización, dadas as vinculacións xurídicas e contractuais existentes neles, e a agrupación constitúe unha medida de aforro económico sen a mais mínima perda de capacidade de xestión administrativa.
No expediente seguíronse os trámites previstos na normativa de aplicación: artigos 2 e 3 do Real decreto 1732/1994, do 29 de xullo, e 165 e ss. da Lei 5/1997, do 22 de xullo, de Administración local de Galicia.
Consta o informe favorable da Deputación Provincial de Ourense, e enténdese favorable o da Delegación do Goberno en Galicia, segundo o disposto no artigo 167 c) da Lei 5/1997, ao non ser sido emitido no prazo dun mes desde a súa solicitude.
A competencia para a aprobación da agrupación correspóndelle á Xunta de Galicia, por proposta da consellería competente en materia de réxime local, segundo dispón o artigo 3 b) do R.D. 1732/1994.
Na súa virtude, por proposta do conselleiro de Xustiza, Interior e Administración Local, logo de deliberación do Consello da Xunta de Galicia na súa reunión do día dez de xuño de dous mil catro,
DISPOÑO:
Aprobar a agrupación dos concellos de Lobeira e Muíños para o sostemento en común dun posto único de secretaría-intervención, así como os estatutos polos que se rexerá a dita agrupación, que forman parte integrante do expediente.
Disposición derradeira
Este decreto producirá efectos desde a data da súa publicación no Diario Oficial de Galicia.
Santiago de Compostela, dez de xuño de dous mil catro.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Administración Local